
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 29 


22 Ιανουάριου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναστήλωση ερειπωμένου κτίσματος που βρίσκεται 
στον οικισμό Οίας Κοινότητας Οίας Νήσου Θήρας 

(Ν. Κυκλάδων). 1 

Χαρακτηρισμός ως διατηρητέου κτιρίου που βρίσκε¬ 
ται στην περιοχή Γιάλοβα του Δήμου Πύλου (Ν. 
Μεσσηνίας) και καθορισμός ειδικών όρων και πε¬ 
ριορισμών δόμησης αυτού. 2 

Κήρυξη ως αναδασωτέας εκτάσεως 963,21 τ.μ. στη 
θέση «Λεπτοκαρυά» του Δημοσίου δάσους Μού- 
χας.Ν. Καρδίτσας. 3 


ΑΠΟΦΑΣΕΙΣ 

Αριθ. 32738/8698 (1) 

Αναστήλωση ερειπωμένου κτίσματος που βρίσκεται στον 
οικισμό Οίας Κοινότητας Οίας Νήσου Θήρας (Ν. Κυ¬ 
κλάδων). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 1) του Ν. 
1577/85 «Γενικός Οικοδομικός Κανονισμός» (Α' 210). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (ΑΊ54) και αντικα- 
ταστάθηκε με την παραγρ. 2α του άρθρου 1 του Ν. 
2469/1997 (Α'38). 

3. Τις διατάξεις της παρ. 26 του άρθρου 2 του από 
28.6.1993 Π.Δ/τος «Καθορισμός ειδικών όρων και περιο¬ 
ρισμών δόμησης των οικοπέδων του οικισμού Οίας της 


νήσου Θήρας (Ν. Κυκλάδων)» (Δ' 817), όπως αντικατα- 
στάθηκε με την ενότητα Α εδαφ. α του άρθρου 2 του από 
25 11.1997 Π ,Δ/τος (Δ' 1075). 

4. Τις διατάξεις της παρ. Β του άρθρου 1 του από 
28/28.1.1993 Π.Δ/τος «Καθορισμός αρμοδιοτήτων που 
διατηρούνται από τον Υπουργό και τις Περιφερειακές Υ¬ 
πηρεσίες διανομαρχιακού επιπέδου του Υπουργείου Πε¬ 
ριβάλλοντος, Χωροταξίας και Δημοσίων Έργων» (Α' 9). 

5. Την 406/1998 γνωμοδότηση της Επιτροπής Πολεο- 
δομικού και Αρχιτεκτονικού Ελέγχου (Ε.Π.Α.Ε.) Θήρας. 

6. Τις 289/1998 και 29/2000 γνωμοδοτήσεις του Κεντρι¬ 
κού Συμβουλίου Χωροταξίας, Οικισμού και Περιβάλλο¬ 
ντος. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., αποφα¬ 
σίζουμε: 

1. Επιτρέπεται η αναστήλωση ερειπωμένου ισογείου 
κτίσματος μεθ’ υπογείου που βρίσκεται εντός του οικι¬ 
σμού Οίας της Κοινότητας Οίας Νήσου Θήρας (Ν. Κυκλά¬ 
δων), ο οποίος έχει χαρακτηρισθεί ως παραδοσιακός με 
το από 19.10.1978 Π.Δ/γμα (Δ' 594), φερόμενο ως ιδιο¬ 
κτησία Αντωνίου και Μαρίας Αλεφραγκή, όπως φαίνεται 
στα δύο (2) σχετικά πρωτότυπα διαγράμματα σε κλίμακα 
1:50, που θεωρήθηκαν από τον Προϊστάμενο της Διεύ¬ 
θυνσης Τοπογραφικών Εφαρμογών με την αριθμ. 
32738/2000 πράξη του και που αντίτυπά τους σε φωτο¬ 
σμίκρυνση δημοσιεύονται με την παρούσα απόφαση. 

7. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 11 Δεκεμβρίου 2000 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 

Αριθ. 30977/8457 (2) 

Χαρακτηρισμός ως διατηρητέου κτιρίου που βρίσκεται 
στην περιοχή Γιάλοβα του Δήμου Πύλου (Ν. Μεσση¬ 
νίας) και καθορισμός ειδικών όρων και περιορισμών 
δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 110 και 327 του από 
14.7.1999 Π.Δ/τος «Κώδικας Βασικής Πολεοδομικής Νο¬ 
μοθεσίας» (Δ' 580), όπως το άρθρο 110 αντικαταστάθηκε 
με το άρθρο 3 και το άρθρο 327 τροποποιήθηκε με το άρ¬ 
θρο 2 του Ν. 2831 /2000 «Τροποποίηση των διατάξεων του 
Ν. 1577/1985 «Γενικός Οικοδομικός Κανονισμός» και άλ¬ 
λες πολεοδομικές διατάξεις» (Α' 140). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) και αντικα- 
ταστάθηκε με την παραγρ. 2α του άρθρου 1 του Ν. 
2469/1997 (Α'38). 

3. Την υπ’ αριθμ. 103326/1281/5.12.1996 απόφαση του 
Υπουργού και του Υφυπουργού Περιβάλλοντος Χωροτα¬ 
ξίας και Δημοσίων Έργων «Μεταβίβαση αρμοδιοτήτων 
του Υπουργού και του Υφυπουργού Περιβάλλοντος Χω¬ 
ροταξίας και Δημοσίων Έργων στον Γενικό Γραμματέα, 
και στους Προϊσταμένους των Γενικών Διευθύνσεων, Δι¬ 
ευθύνσεων και Τμημάτων του Υπουργείου Περιβάλλο¬ 
ντος Χωροταξίας και Δημοσίων Έργων - πλην Γενικής 
Γραμματείας Δημοσίων Έργων» (1126Β/16.12.1996). 

4. Τις διατάξεις της παρ. Β του άρθρου 1 του π.δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 20.3.2000 αιτιολογημένη έκθεση της Διεύ¬ 
θυνσης Πολεοδομικού Σχεδιασμού - Τμήμα Παραδοσια¬ 
κών Οικισμών. 

6. -Το αριθμ. πρωτ. 4495/214/9.5.2000 έγγραφο της Κτη¬ 
ματικής Εταιρείας Δημοσίου (αριθμ. πρωτ. Υ.ΠΕ.ΧΩ.Δ.Ε. 
13120/6121/14.5.2000). 

7. Την από 6.11.2000 (Αρ. 30555/10427) αίτηση της Ελ¬ 
ληνικής Ορνιθολογικής Εταιρείας. 

8. Το γεγονός ότι από τις κανονιστικές διατάξεις αυτής της 
απόφασης δεν προκαλείται δαπάνη σε βάρος του κρατικού 
προϋπολογισμού και του οικείου Ο.Τ.Α., αποφασίζουμε: 


1. Χαρακτηρίζεται ως διατηρητέο το κτίριο (αντλιοστά¬ 
σιο) που βρίσκεται στην περιοχή Γιάλοβα του δήμου Πύ¬ 
λου (ν. Μεσσηνίας), φερόμενο ως ιδιοκτησία Κτηματικής 
Εταιρείας Δημοσίου, όπως αυτό φαίνεται με μαύρη δια¬ 
γράμμιση στο σχετικό πρωτότυπο διάγραμμα σε κλίμακα 
1:5000 που θεωρήθηκε από τον Προϊστάμενο της Διεύ¬ 
θυνσης Τοπογραφικών Εφαρμογών με την αριθμ. 
30977/2000 πράξη του και που αντίτυπό του σε φωτοσμί¬ 
κρυνση δημοσιεύεται με την παρούσα απόφαση. 

2. Διατηρητέο χαρακτηρίζεται το αρχικό κτίριο καθώς 
και ο μηχανολογικός εξοπλισμός του (αντλίες, γερανογέ¬ 
φυρα κ.λ.π.), όχι όμως και τα πάσης φύσεως προσκτίσμα- 
τα ή στοιχεία που αλλοιώνουν το αρχικό κτίριο. 

Ο καθορισμός των προσκτισμάτων ή στοιχείων που αλ¬ 
λοιώνουν το αρχικό κτίριο πραγματοποιείται από την Επι¬ 
τροπή Πολεοδομικού και Αρχιτεκτονικού Ελέγχου (Ε- 
ΠΑΕ). 

3. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών ή διακοσμητικών στοιχείων του 
πλην εκείνων για τα οποία έχει γνωμοδοτήσει η ΕΠΑΕ. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση του κτιρίου που χαρακτηρίζεται ως διατηρητέο, ε¬ 
φόσον δεν αλλοιώνεται ο γενικός αρχιτεκτονικός χαρα¬ 
κτήρας του και δεν θίγονται τα διατηρητέα στοιχεία του. 

5. Επιτρέπεται η χρήση του κτιρίου ως «Επιστημονικού 
σταθμού και κέντρου περιβαλλοντικής ενημέρωσης». 

6. Απαγορεύεται η τοποθέτηση φωτεινών επιγραφών 
και διαφημίσεων στο χαρακτηριζόμενο ως διατηρητέο 
κτίριο. 

Επιτρέπεται μόνο η τοποθέτηση επιγραφών περιορι¬ 
σμένων διαστάσεων που πληροφορούν τη χρήση των χώ¬ 
ρων του. 

7. Για οποιαδήποτε επέμβαση στο εξωτερικό ή εσωτε¬ 
ρικό του κτιρίου καθώς και για την τοποθέτηση επιγρα¬ 
φών απαιτείται η έγκριση της ΕΠΑΕ. 

8. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 27 Νοεμβρίου 2000 

Ο Γενικός Γραμματέας 
ΗΛΙΑΣ ΜΠΕΡΙΑΤΟΣ 

Αριθ. 3902 (3) 

Κήρυξη ως αναδασωτέας εκτάσεως 963,21 τ.μ. στη θέση 
«Λεπτοκαρυά» του Δημοσίου δάσους Μούχας. Ν. 
Καρδίτσας 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1 . Τις Διατάξεις του άρθρου 117 παρ. 3 του Συντάγμα¬ 
τος. 

2. Τις περί διοικητικής αποκεντρώσεως Διατάξεις. 

3. Τις Διατάξεις του Ν. 998/1979 «Περί προστασίας των 
Δασών και των Δασικών εν γένει εκτάσεων της χώρας» και 
συγκεκριμένα των άρθρων 41 και 38. 

4. Τις Διατάξεις του άρθρου 3παρ. 4 και του άρθρου 2παρ. 
7 του Ν. 2503/97 «Οργάνωση και Διοίκηση Περιφερειών». 

5. Τις αριθμ. 2155/29.8.97 και 449/17.2.98 Αποφάσεις 
Γενικού Γραμματέα Περιφέρειας Θεσσαλίας. 

6. Τις αριθμ. 160417/1180/8.7.80 και 182447/3049/ 
24.9.90 Διαταγές του Υπ. Γεωργίας, με τις οποίες δίδονται 
οδηγίες για κήρυξη αναδασωτέων εκτάσεων. 


7. Την αριθμ. 10680/6.12.2000 Πρόταση του Δασαρχεί¬ 
ου Καρδίτσας «Περί κηρύξεως ως αναδασωτέας της ανα- 
φερόμενης στο θέμα έκτασης», αποφασίζουμε: 

Κηρύσσουμε ως αναδασωτέα, με σκοπό την αποκατά¬ 
σταση της δασικής βλάστησης που καταστράφηκε λόγω 
αποψιλωτικής υλοτομίας, την έκταση που βρίσκεται στη 
θέση «Λεπτοκαρυά» του Δημοσίου δάσους Μούχας. Η έ¬ 
κταση έχει εμβαδόν 963,21 τ.μ. και περικλείεται μεταξύ 
των σημείων 8 - 9 -10 -... -16 -17 - 8, όπως φαίνεται στο συ¬ 
νημμένο σχεδιάγραμμα της 5.12.2000 το οποίο αποτελεί 
αναπόσπαστο μέρος της Απόφασης αυτής και έχει όρια. 

Βόρεια: Με αγρό ιδίου. 

Νότια: Με αγρό ιδίου. 

Ανατολικά: Με Δημόσιο δάσος. 

Δυτικά: Με αγρό ιδίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 14 Δεκεμβρίου 2000 

Με εντολή Γενικού Γραμματέα Περιφέρειας 
Ο Διευθυντής Δασών Καρδίτσας 
ΦΩΤΗΣ ΣΤΕΡΓΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



